દર્દી વેલાભાઈને બેચાર મહિનાથી પેટમાં દુ:ખાવો થયા કરતો. દીકરા શરૂઆતમાં નાની સૂની દવા કરાવતા પણ ફેર ન પડતા ગામના ડૉક્ટરે વેલાભાઈને રાધનપુર લઈ જવા કહ્યું. બેન પાસેથી રૂ.1000 ઉછીના લઈ ને દીકરા અને બાપ રાધનપુર આવ્યા. રાધનપુર વાળા ડૉક્ટર સાહેબે વરાહી રવાના કર્યા. વરાહીવાળાએ દર્દીને હિંમતનગર મોકલ્યા. આમ ત્રણેય જણા ખૂબ ફર્યા, દુ:ખી થયા, પૈસા વપરાઈ ગયા પણ દુ:ખ મટ્યું નહિ. વળી હિંમતનગરથી ડૉક્ટરની ભલામણ લઈ પાટણ ગયા.